wannaphong/clean_thaiwikipedia huggingface dataset:
# เนโอมี พาร์กเกอร์ เฟรลีย์
เนโอมี พาร์กเกอร์ เฟรลีย์ (26 สิงหาคม ค.ศ. 1921 – 20 มกราคม ค.ศ. 2018) เป็นคนงานสงครามชาวอเมริกัน และเป็นแรงบันดาลใจของภาพ "วีแคนดูอิต!" ("เราทำได้!") โปสเตอร์ที่โด่งดัง ในช่วงสงครามโลกครั้งที่ 2 เธอทำงานโรงงานประกอบเครื่องบินของฐานนาวิกโยธินแอลามีดา และถูกถ่ายภาพขณะใช้เครื่องจักรและรูปถ่ายนี้เองที่กลายเป็นแรงบันดาลใจนำไปวาดโปสเตอร์ดังกล่าว ก่อนหน้านี้เป็นที่เข้าใจกันว่าหญิงสาวในภาพคือ เจรัลดีน ดอยล์ ภายหลังศาสตราจารย์จากมหาวิทยาลัยเซตันฮอลล์ ได้ออกมาแก้ความเข้าใจผิดนั้น

หลังสงคราม เธอทำงานเป็นพนักงานเสิร์ฟในพาล์มสปริงส์ รัฐแคลิฟอร์เนีย และแต่งงานสามครั้ง เธอเสียชีวิตใน ค.ศ. 2018 อายุได้ 96 ปี โดยมีบุตรชายและบุตรบุญธรรมอีกหกคนยังมีชีวิตอยู่ในขณะนั้น

 ชีวิตในวัยเด็ก 
เนโอมี เฟิร์น พาร์กเกอร์ เกิดที่เมืองทัลซา รัฐโอคลาโฮมา ในปี ค.ศ. 1921 เป็นลูกคนที่สามในแปดคนของโจเซฟ พาร์กเกอร์ และเอสเตอร์ เลส์ พ่อของเธอเป็นวิศวกรเหมืองแร่ ส่วนแม่ของเธอเป็นแม่บ้าน ครอบครัวย้ายจากนิวยอร์กไปแคลิฟอร์เนีย เธออาศัยอยู่ในแอลามีดา ในช่วงเวลาที่มีการโจมตีเพิร์ลฮาร์เบอร์ เธอและน้องสาวของเธอ เอดาจึงไปทำงานที่ฐานนาวิกโยธิน ซึ่งพวกเขาได้รับมอบหมายให้ทำหน้าที่ประกอบเครื่องบิน

 เราทำได้! 

thumb|โปสเตอร์ "วีแคนดูอิต!" ปรากฏในโรงงานไม่กี่แห่งใน ค.ศ. 1943
ใน ค.ศ. 1942 ภาพของพาร์กเกอร์ได้รับการบันทึกที่โรงงานขณะกำลังใช้เครื่องกลึง และปรากฏในสื่อท้องถิ่นรวมถึง พิตส์เบิร์กเพรสส์ เมื่อวันที่ 5 กรกฎาคม ค.ศ. 1942 ปีต่อมาโปสเตอร์ "วีแคนดูอิต!" ของเจ โฮวอร์ด มิลเลอร์ก็ได้ปรากฏขึ้นในแคมเปญรณรงค์ขวัญกำลังใจคนงาน มิลเลอร์คงเห็นภาพของพาร์กเกอร์ในหนังสือพิมพ์ และใช้เธอเป็นต้นแบบในการวาดโปสเตอร์

 การเสียชีวิต 
เมื่อวันที่ 20 มกราคม ค.ศ. 2018 เธอเสียชีวิตในลองวิว รัฐวอชิงตัน เมื่ออายุ 96 ปี เดือนต่อมา ชีวิตของเธอได้รับการเฉลิมฉลองในรายการมรณกรรมของ BBC Radio 4 Last Word

 แหล่งข้อมูลอื่น 
 เปิดเผยความลับของ Rosie the Riveter ที่ History .com
# ไททานิก 2
ไททานิก 2  เป็นแบบแผนเรือเดินสมุทรที่จะทำหน้าที่เป็นแบบจำลองของอาร์เอ็มเอส ไททานิกในปัจจุบัน เรือใหม่มีแผนว่าจะรองรับตันกรอส (GT) ที่ 56,000 ในขณะที่เรือดั้งเดิมมีระวางน้ำหนักของเรือ (GRT) ประมาณ 46,000ไททานิก แบบดั้งเดิมมีระวางน้ำหนักของเรือที่ 46,328 GRT ซึ่งไม่สามารถเทียบกับ directly comparable with modern ตันกรอสสมัยใหม่แบบตรง ๆ ได้ อย่างไรก็ตาม เนื่องจากหนึ่ง register ton มีค่าเท่ากับ  น้ำหนักตามสูตรนี้จะอยู่ที่ประมาณ 39,640 GT ตามสูตรใน The International Convention on Tonnage Measurement of Ships, 1969 . ไคลฟ์ พาลเมอร์ (Clive Palmer) มหาเศรษฐีชาวออสเตรเลีย เป็นผู้ประกาศโปรเจกต์นี้ในเดือนเมษายน ค.ศ. 2012 ในฐานะเรือธงที่ได้รับการนำเสนอของบริษัทเรือสำราญ Blue Star Line Pty. Ltd. แห่งบริสเบน ประเทศออสเตรเลีย เดิมตั้งใจเปิดใช้งานใน ค.ศ. 2016 แต่ล่าช้าถึง ค.ศ. 2018 แล้วล่าไปอีกถึง ค.ศ. 2022 โดยมีการดำเนินการพัฒนาโปรเจกต์ต่อในเดือนพฤศจิกายน ค.ศ. 2018 หลังประสบกับรอยร้าวที่เกิดขึ้นใน ค.ศ. 2015 โดยมีที่มาจากข้อพิพาททางการเงิน ซึ่งส่งผลต่อเงินลงทุนโปรเจกต์ไป 500 ล้านดอลลาร์สหรัฐ

หมายเหตุ
# ผู้บ่าวไทบ้าน อีสานจ้วด
ผู้บ่าวไทบ้าน อีสานจ้วด หรือ ผู้บ่าวไทบ้าน 4  เป็นภาพยนตร์ไทยแนว โรแมนติก คอมเมดี้ กำกับโดย อุเทน ศรีริวิ ออกฉายในวันที่ 18 พฤศจิกายน พ.ศ. 2564 นำแสดงโดย โอบนิธิ วิวรรธนวรางค์ , แอน อรดี , จักร์รินท์ ศิลา , บุญศรี ยินดี

 นักแสดง 
 รับบทเป็น  นักแสดง เคน โอบนิธิ วิวรรธนวรางค์ เฟิร์น แอน อรดี แมน จักร์รินท์ ศิลา แม่ใหญ่ทอง บุญศรี ยินดี แม่ใหญ่มี ดวง ตะนุมาตย์ กระต่าย (ต่าย) พรรณนิภา เขียวเพชร บิว สุรพงศ์ เกาะชัยภูมิ ตะขบ เพ็ญนภา สมสุข บัวสี นัฐพงษ์ เรืองวิริยะนุกุล ปีเตอร์ สุชาติ พุดจันทึก เคน (วัยเด็ก) ด.ช.แดเนียล กาซาร์ด รับบทเป็น  นักแสดงรับเชิญ พ่อนางเอก ธณัชพงศ์ สุทธา ทิดเสริม เจี้ย แปซิฟิก อ้ายเหรียญ ไอดิน อภินันท์ จุ๊บแจง ประภัสสร สิงห์คำ เจ้าอาวาส เซียงเพ้ว เมืองสกลนคร เณร จารป่อง จ๊วดเดอะซีรีส์ บี (แฟนของแมน) นภักตร์สร บัวเข็มธนาตย์ แม่ของเฟิร์น วาทะศิลป์ โสมาบุตร พ่อของเคน (วัยกลาง) วรวุฒิ พุฒิเกิด แม่ทอง (วัยกลาง) ถนอม พลพิมพ์ ลูกค้าของร้านปีเตอร์ อะบราฮัม เดกัว สุรพรหม ภิญโญทรัพย์ พ่อค้าขายก๋วยเตี๋ยว อุเทน ศรีริวิ

 เพลงประกอบภาพยนตร์ 
 เพลง เมาแล้วกะคิดฮอด - พรรณนิภา เขียวเพชร
 เพลง เจ้าฮู้บ่ - สุรพงศ์ เกาะชัยภูมิ
 เพลง กีต้าร์หยอกสาว - ไอดิน อภินันท์
 เพลง คิดฮอดอีหลี - แอน อรดี & จักร์รินท์ ศิลา
 เพลง บ่แคร์ก็แค่เมา - เพ็ญนภา สมสุข
# สโมสรวอลเลย์บอลหญิงนครราชสีมา ในฤดูกาล 2021–22
การแข่งขันวอลเลย์บอลของสโมสรวอลเลย์บอลหญิงนครราชสีมา ประจำปี พ.ศ. 2564–พ.ศ. 2565

 รายชื่อผู้เล่น 

 รายชื่อผู้เล่น หมายเลขผู้เล่นตำแหน่งส่วนสูง (ม.) วันเกิด  1  ณัฏฐพร สนิทกลาง ตัวรับอิสระ 1.65  2  นกยูง เภาวะนะ ตัวตบหัวเสา 1.78  3  สิริมา มานะกิจ 15px ตัวเซต 1.65  4  ชิตพร กำลังมาก บอลเร็ว 1.86  5  ปรียา หินดำ  ตัวบล็อกกลาง 1.75  6  อมรทิพย์ ขุมทอง บอลเร็ว 1.81  7  ไมลิน ปาต ตัวตบตรงข้ามหัวเสา 1.80  8  กาญจนา ศรีใสแก้ว ตัวตบหัวเสา 1.78  9  วณิชยา หล่วงทองหลาง ตัวตบหัวเสา 1.77  10  พัชราภรณ์ สิทธิศาสตร์ ตัวตบหัวเสา 1.67  11  ฉัตรสุดา นิละภา ตัวตบหัวเสา 1.73 12  คารีน่า เคร้าเซอ ตัวบล็อกกลาง1.77 14  พิมพ์ชนก กระแสโสม ตัวเซต 160  15  ซาเวียตต้า ลือภูเขียว ตัวเซต 1.68  16  ธัญญารัตน์ ศรีชัยนาท ตัวตลตรงข้ามหัวเสา 1.72  17  กัญญาพัชร คุณมาศ  ตัวตบหัวเสา 1.70  18  จุรีรัตน์ แซ่อึ้ง ตัวตบตรงข้ามหัวเสา 1.71  20  สิริกร สิงห์สม ตัวรับอิสระ 1.58  21  ดินดิน ซานติอาโก้ มานาบัต ตัวตบหัวเสา / ตัวบล็อกกลาง 1.88   22  นภัสสร อัมรินทร์รัตน์ ตัวเซต 1.76  24  ประภัสสร กองอุดม ตัวตบหัวเสา 1.68 

 ผู้เล่นต่างชาติ 
 <span style="color:Black">ประเทศ <span style="color:Black">ผู้เล่น <span style="color:Black">ไทยแลนด์ลีก <span style="color:Black">เลก 1 <span style="color:Black">เลก 2 ฟิลิปปินส์ไมลีน ปาอัต  ฟิลิปปินส์อาลีโอนา เดนิส มานาบัต colspan="1"  

 การแข่งขันไทยแลนด์ลีก 
 เลกแรก 
สัปดาห์ที่ 1

|}
สัปดาห์ที่ 2

|}
สัปดาห์ที่ 3

|}
สัปดาห์ที่ 4

|}
สัปดาห์ที่ 5

|}
สัปดาห์ที่ 6

|}
 เลกสอง 
สัปดาห์ที่ 7

|}
สัปดาห์ที่ 8

|}
สัปดาห์ที่ 9

|}
สัปดาห์ที่ 10

|}
สัปดาห์ที่ 11

|}

 รอบสุดท้าย 

|}

 รอบรองชนะเลิศ 

|}

 รอบชิงอันดับที่ 3 

|}

 ผลการแข่งขันประจำฤดูกาล 

 อันดับที่ 3 วอลเลย์บอลหญิงไทยแลนด์ลีก 2021-22  นครราชสีมาคิวมินซี วีซี

 รางวัลบุคคล 

ตัวบล็อกกลางยอดเยี่ยม
 ชิตพร กำลังมาก
ตำแหน่งผู้เล่นทำคะแนนสูงสุด 
 ไมลีน ปาด
# จรีพร จารุกรสกุล
จรีพร จารุกรสกุล (ชื่อเล่น จูน) เกิดเมื่อวันที่ 20 กรกฏาคม พ.ศ. 2510 เป็นนักธุรกิจชาวไทย ปัจจุบันดำรงตำแหน่งรองประธานกรรมการ ประธานกรรมการบริหารและประธานเจ้าหน้าที่บริหารกลุ่ม บริษัท ดับบลิวเอชเอ คอร์ปอเรชั่น จำกัด (มหาชน) ซึ่งดำเนินกิจการด้านโลจิสติกส์และอื่น ๆ และยังเป็นกรรมการบริษัทต่าง ๆ อีกหลายบริษัท เมื่อปี พ.ศ. 2564 นิตยสาร ฟอบส์ประเทศไทย จัดให้เป็นมหาเศรษฐีไทยอันดับที่ 50 มีทรัพย์สิน 2.31 หมื่นล้านบาท

จรีพรจบการศึกษาระดับปริญญาตรีด้านสาธารณสุข จากคณะสาธารณสุขศาสตร์ มหาวิทยาลัยมหิดล ปริญญาโทด้านบริหารธุรกิจ จากคณะบริหารธุรกิจ มหาวิทยาลัยกรุงเทพ และได้รับปริญญาศิลปศาสตรดุษฎีบัณฑิตกิตติมศักดิ์ด้านการจัดการโลจิสติกส์และซัพพลายเชน จากมหาวิทยาลัยคริสเตียน

จรีพรได้ร่วมกับสมยศ อนันตประยูร ก่อตั้งบริษัท  ดับบลิวเอชเอ คอร์ปอเรชั่น จำกัด (มหาชน) เมื่อ พ.ศ. 2550 เพื่อทำธุรกิจโลจิสติกส์ ด้วยเงิน 1 ล้านบาท ตั้งแต่อายุ 26 ปี บริษัทได้พัฒนาการสร้างและให้เช่าคลังสินค้า ตั้งศูนย์กระจายสินค้าและโรงงาน บริหารจัดการพื้นที่คลังสินค้าประมาณ 2 ล้านตารางเมตร ประกอบไปด้วย โรงงานสำเร็จรูปและโรงงานผลิตสินค้าสำเร็จรูป จากข้อมูลเมื่อ พ.ศ. 2567 จรีพรมีส่วนดูแลบริษัทในเครือมากกว่า 70 บริษัท และมีมูลค่ารวมนับแสนล้านบาท
# ภัตตาคารมังกรหลวง
ภัตตาคารมังกรหลวง  เป็นอดีตภัตตาคารในประเทศไทย ตั้งอยู่ริมถนนเทพรัตน ใกล้กับศูนย์นิทรรศการและการประชุมไบเทค ในพื้นที่แขวงบางนาใต้ เขตบางนา กรุงเทพมหานคร เปิดดำเนินการเมื่อวันที่ 1 ตุลาคม พ.ศ. 2534 และในปีต่อมาได้รับการบันทึกสถิติโดยกินเนสส์เวิลด์เรคเคิดส์ว่าเป็นภัตตาคารใหญ่ที่สุดในโลก ก่อนจะถูกแซงด้วยภัตตาคาร Bawabet Dimashq ซึ่งตั้งอยู่ที่กรุงดามัสกัส ประเทศซีเรีย ในปี พ.ศ. 2551

ภัตตาคารมังกรหลวง ประกอบด้วยพื้นที่รับประทานอาหารและสันทนาการรวม 16,000 ตารางเมตร พื้นที่จอดรถอีก 13,372 ตารางเมตร รองรับลูกค้าได้ 5,000 ที่นั่ง และพนักงานรวมกันประมาณ 1,000 คน ภายในภัตตาคารนอกจากพื้นที่รับประทานอาหาร ยังมีห้องจัดเลี้ยงที่รองรับลูกค้าได้ตั้งแต่ 10-500 คนต่อห้อง นอกจากนี้ยังมีบริการอาหารด้วยการโหนสลิงและใช้รองเท้าสเก็ตเพื่อความรวดเร็วอีกด้วย

ปัจจุบันอาคารทั้งหมดในโครงการถูกรื้อถอนตั้งแต่กลางปี พ.ศ. 2563 เพื่อก่อสร้างเป็นโฮมโปร
 อ้างอิง 

มังกรหลวง
หมวดหมู่:สิ่งก่อสร้างในเขตบางนา
มังกรหลวง
หมวดหมู่:ก่อตั้งในกรุงเทพมหานครในปี พ.ศ. 2534
มังกรหลวง
หมวดหมู่:สิ้นสุดในประเทศไทยในปี พ.ศ. 2563
มังกรหลวง
# ณัฐชไม ถนอมบูรณ์เจริญ
ณัฐชไม ถนอมบูรณ์เจริญ (ชื่อเล่น ใหญ่) เป็นนักธุรกิจชาวไทย ปัจจุบันเป็นประธานกรรมการบริษัท คาราบาวกรุ๊ป จำกัด (มหาชน) 

จากข้อมูล วารสารการเงินธนาคาร ฉบับเดือนธันวาคม 2564 เป็นบุคคลที่ครอบครองสินทรัพย์จากหุ้นเป็นอันดับ 9 ของประเทศไทย หรือมีมูลค่า 25,200 ล้านบาท นิตยสาร ฟอบส์ประเทศไทย ให้ณัฐชไมเป็นบุคคลที่ร่ำรวยที่สุดในประเทศไทยอันดับ 28 มีทรัพย์สิน 4.08 หมื่นล้านบาท จากข้อมูล ณ วันที่ 3 เมษายน พ.ศ. 2563 ซึ่งจากข้อมูลดังกล่าว ถือเป็นผู้หญิงที่รวยที่สุดในไทย

ประวัติ
ณัฐชไมจบการศึกษาระดับปริญญาตรีจากคณะศึกษาศาสตร์ มหาวิทยาลัยศิลปากร ระดับปริญญาโทจากคณะพาณิชยศาสตร์และการบัญชี มหาวิทยาลัยธรรมศาสตร์ เริ่มต้นการทำธุรกิจหลังจากแยกตัวออกมาจากธุรกิจผู้ให้บริการทางการเงินของครอบครัว เพื่อทำธุรกิจอสังหาริมทรัพย์ร่วมกับเสถียร เศรษฐสิทธิ์ซึ่งเป็นเพื่อนของพี่ชาย แต่ต่อมาได้เลิกกิจการเพราะปัญหาธุรกิจ 

จนเมื่อ พ.ศ. 2542 ได้ก่อตั้งโรงเบียร์เยอรมันตะวันแดงซึ่งเป็นทั้งโรงเบียร์ขนาดเล็กและร้านอาหาร ถัดมา 2 ปี ได้ร่วมกับแอ๊ด คาราบาวเพื่อเจาะตลาดเครื่องดื่มบำรุงกำลังทำแบรนด์สินค้าคาราบาวแดง ได้จัดตั้งบริษัท คาราบาวตะวันแดง จำกัด เมื่อวันที่ 22 สิงหาคม พ.ศ. 2544 เพื่อประกอบธุรกิจหลักในการผลิตและจำหน่ายเครื่องดื่มบำรุงกำลังคาราบาวแดง โดยมีทุนจดทะเบียนจำนวน 1 ล้านบาท โดยเครื่องดื่มบำรุงกำลังภายใต้เครื่องหมายการค้า คาราบาวแดง เข้าสู่ตลาดในประเทศไทยเมื่อวันที่ 28 ตุลาคม พ.ศ. 2545 จากนั้นได้ตั้งบริษัท คาราบาวกรุ๊ป จำกัด (มหาชน) ขึ้นเมื่อวันที่ 8 กรกฎาคม พ.ศ. 2557 และนำบริษัทฯ เข้าจดทะเบียนในตลาดหลักทรัพย์เมื่อวันที่ 21 พฤศจิกายน พ.ศ. 2557

เมื่อวันที่ 13 พฤษภาคม พ.ศ. 2565 คาราบาวกรุ๊ปได้แต่งตั้งณัฐชไม ขึ้นรับตำแหน่งประธานกรรมการบริษัทแทนเสถียร เศรษฐสิทธิ์ ที่ได้ลาออกจากตำแหน่งประธานกรรมการ

ชีวิตส่วนตัว
ด้านชีวิตส่วนตัว ณัฐชไมมีน้องสาวฝาแฝดชื่อ วงดาว ถนอมบูรณ์เจริญ มีลูกสาว 2 คน อายุห่างกัน 4 ปี คนโตคือ ณัฐชนก วงษ์สวัสดิ์ อยู่ฝ่ายขายที่คาราบาวกรุ๊ป ส่วนน้องสาวคนเล็กคือ กิตติมา วงษ์สวัสดิ์ เป็นผู้อำนวยการสำนักประธานเจ้าหน้าที่บริหาร บริษัท คาราบาวตะวันแดง จำกัด (สมรสกับนักแสดง ชัยพล จูเลียน พูพาร์ต)
# กาเมร่า 2000
กาเมร่า 2000  เป็นวิดีโอเกมที่พัฒนาโดยเซอร์เวเยอร์ คอร์ป. และเผยแพร่โดยดาเตดิจิทัลเอนเตอร์เทนเมนต์สำหรับเพลย์สเตชัน ซึ่งเกมดังกล่าวประกอบด้วยตัวละครสัตว์ประหลาดยักษ์อย่างกาเมร่า และวางจำหน่ายในญี่ปุ่นเมื่อวันที่ 25 เมษายน ค.ศ. 1997

 รูปแบบการเล่น 
รูปแบบการเล่นของกาเมร่า 2000 นั้นคล้ายกับพันเซอร์ดรากูนเป็นอย่างมาก โดยเกมนี้มีทั้งหมดแปดด่าน

 การพัฒนา 
การเปิดตัวกาเมร่า 2000 มีขึ้นเพื่อให้ตรงกับการเปิดตัวภาพยนตร์กาเมร่า ปฐมบทแห่งเต่ายักษ์ยุคใหม่ ใน ค.ศ. 1997

เกมดังกล่าวได้รับการวางจำหน่ายในประเทศญี่ปุ่นสำหรับเพลย์สเตชันเมื่อวันที่ 25 เมษายน ค.ศ. 1997 และเผยแพร่โดยดาเตดิจิทัลเอนเตอร์เทนเมนต์ ส่วนบริษัททีเอชคิวได้แสดงความสนใจที่จะเผยแพร่ในทวีปอเมริกาเหนือ อย่างไรก็ตาม เกมดังกล่าวก็ไม่เคยเผยแพร่นอกประเทศญี่ปุ่น

 การตอบรับ 

นิตยสารแฟมิซือให้คะแนนเกมนี้ที่ 27 จาก 40 คะแนน

เว็บไซต์เกมสปอตให้คะแนนเกมนี้ที่ 7.5 จาก 10 คะแนน

ส่วนนิตยสารเกมแฟนให้คะแนนที่ 89, 90 และ 80 คะแนน

และซูเปอร์เกมเมอร์เพาเวอร์ให้คะแนนที่ 4 จาก 5 คะแนน
# วัดไชยศรี
วัดไชยศรี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสาวะถี อำเภอเมืองขอนแก่น จังหวัดขอนแก่น มีเนื้อที่ทั้งสิ้นประมาณ 8 ไร่เศษ

วัดไชยศรีตั้งวัดเมื่อ พ.ศ. 2408 ได้รับพระราชทานวิสุงคามสีมาเมื่อ พ.ศ. 2460 สิมของวัด กรมศิลปากรได้ประกาศขึ้นทะเบียนและกำหนดเขตที่ดินโบราณสถานสิมวัดไชยศรี (อุโบสถ) ตามประกาศในราชกิจจานุเบกษา เล่ม 118 ตอนพิเศษ 127 ง วันที่ 21 ธันวาคม พ.ศ. 2544

สิมคงสร้างประมาณ พ.ศ. 2443 โดยมีหลวงปู่อ่อนสา เจ้าอาวาสรูปแรกเป็นผู้ออกแบบและพาญาติโยมสร้างขึ้น รูปแบบดั้งเดิมเป็นสิมทึบพื้นบ้าน ฐานสูงมีมุขหน้าฐานเจาะเป็นช่องสี่เหลี่ยมผืนผ้าซ้อนเหลี่ยมกัน 3 ชั้น ตลอดแนวทั้ง 4 ด้าน บันไดทำเป็นรูปม้ายืนปูนปั้น ผนังด้านหน้ามุขตกแต่งเจาะเป็นช่องซุ้มโค้งแทนหน้าต่าง แต่ปัจจุบันรื้อผนังด้านนี้ออกแล้วเพื่อขยายทำบันไดนาค (พ.ศ. 2525) หลังคาทรงจั่วมีปีกนกทั้ง 4 ด้านกำแพงแก้วทำเป็นรั้วไม้ระแนงโปร่งล้อมรอบสิม ภายในสิมมีฮูปแต้ม (จิตรกรรมฝาผนัง) เป็นการเขียนภาพอดีตพระพุทธเจ้า เรื่องพระเวสสันดรชาดก สินไซ (สังข์ศิลป์ชัย) ภาพเทพ บุคคลและสัตว์ต่าง ๆ ซึ่งด้านในห้ามสุภาพสตรีเข้า ส่วนผนังด้านนอกเป็นการเขียนภาพนรกเจ็ดขุม เรื่องพระเวสสันดรชาดก สินไซ และภาพทหารยืนเฝ้าประตู
# วัดพิพัฒน์มงคล
วัดพิพัฒน์มงคล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งเสลี่ยม อำเภอทุ่งเสลี่ยม จังหวัดสุโขทัย

แต่เดิมเป็นวัดร้างที่ตั้งอยู่กลางทุ่งนา สันนิษฐานว่ามีอายุราว 700 ปี แต่ไม่มีหลักฐานทางโบราณคดีอื่น ๆ พบเพียงรากฐานอุโบสถและเจดีย์โบราณเท่านั้น ที่จมอยู่ใต้พื้นดินลึกลงไปประมาณ 1.50 เมตร ในพื้นที่บริเวณส่วนกลางของวัด ตั้งวัดเมื่อวันที่ 17 มกราคม พ.ศ. 2528 ได้รับพระราชทานวิสุงคามสีมาเมื่อวันที่ 28 มิถุนายน พ.ศ. 2548 เดิมมีที่ดิน  20 ไร่ ปัจจุบันได้ขยายเป็น 203 ไร่ 
 
อาคารเสนาสนะที่สำคัญ ได้แก่ มหาวิหารหลวงพ่อทองคำ รูปแบบสถาปัตยกรรมล้านนา ภายในประดิษฐาน หลวงพ่อทองคำ หรือ พระพุทธสุโขโพธิ์ทอง ซึ่งมีขนาดต่าง ๆ รวมทั้งหมดหลายสิบองค์ เป็นพระพุทธรูปโบราณที่มีสินแร่ทองคำโบราณหลอมรวมอยู่ในองค์พระหนักหลายกิโลกรัม ศิลปะสุโขทัยและศิลปะเชียงแสน ปางมารวิชัย เป็นพระพุทธรูปศักดิ์สิทธิ์ที่มีเทพรักษา

ใกล้กับมหาวิหารหลวงพ่อทองคำคือ พุทธวิหารลายคำ เป็นวิหารที่ผสมผสานศิลปะของวิหารไทลื้อและวิหารที่หลวงพระบางของลาว วิหารสร้างด้วยไม้สักทองมีอายุประมาณ 100 ปี มีความกว้าง 15 เมตร แบบย่อมุม ความยาว 32 เมตร ฐานเป็นปูนบัวคว่ำ ฝาผนังบุสองชั้น หลังคาลดหลั่น 3 มุข 2 ชายคา ตัวเรือนประดับด้วยช่อฟ้า ใบระกา หางหงส์แกะสลัก ลงรักปิดทองคำแท้ 99.99 เปอร์เซ็นต์ ภายในประดิษฐาน หลวงพ่อทันใจ ขนาดหน้าตัก 16 นิ้ว อายุประมาณ 400 ปี มีพุทธลักษณะทรงเครื่องเทริดกษัตริย์ ปิดทองคำแท้
# ฟ้ามิอาจกั้น
ฟ้ามิอาจกั้น  เป็นละครโทรทัศน์แนวสากลย้อนยุคยอดนิยมของ ทีวีบี เนื้อเรื่องอิงในประวัติศาสตร์เกิดขึ้นในช่วงทศวรรษ 1930 ของจีนในการกอบกู้และการอยู่รอดของชาติ มีทั้งหมด 30 ตอนจบ ผู้อำนวยการผลิต คือ หวังเทียนหลิน นำแสดงโดย เซียะเสียน, วังหมิงฉวน, หลี่เหลี่ยงเหว่ย

 นักแสดงนำ (บางส่วน) 
 เซียะเสียน รับบท
 วังหมิงฉวน รับบท จวงม่งเตี๋ย
 หลี่เหลียงเหว่ย รับบท เทียนหยา
 เจิ้งชิงอี่ รับบท ภรรยาของเทียนหยา

 เรตติงความสำเร็จ 
 ในฮ่องกง 
ละครเรื่องนี้เป็นหนึ่งในสิบละครทีวี ที่มีเรตติงเฉลี่ยสูงสุดแห่งปี พ.ศ. 2525 (1982)

 ทั่วโลก 
เป็นหนึ่งในสิบละครทีวีบีที่มีเรตติงสูงสุดทั่วโลก อีกด้วย โดยมียอดผู้ชมดูสดผ่านหน้าจอครั้งแรกในแต่ละที่ทั่วโลก คือ 233,670,040 คน

 ผลสืบเนื่อง 
นอกจากละครเรื่องนี้จะมีเรตติงทั่วโลก ที่ดีมากแล้ว
บทเพลงในละครเรื่องนี้ที่แต่งโดย "หวงจาน" (黃霑) ทำงานร่วมกับ "เติ้งเว่ยเซียง"
ขับร้องผ่านน้ำเสียงของ วังหมิงฉวน ก็ฮิตมากเช่นกันในช่วงที่ละครออกฉาย

สำหรับบทเพลงประกอบละครเรื่องนี้ มีนักวิจารณ์บางคนชี้ให้เห็นว่ามีเนื้อเพลงแสดงทัศนคติเชิงบวกต่อการใช้ชีวิต และเนื้อร้องสรรเสริญความรักของเพื่อนมนุษย์และเต็มไปด้วยสีสันของกวีนิพนธ์คลาสสิก จึงเป็นหนึ่งในบทเพลงประกอบละครสุดคลาสสิก อีกเรื่อง

 เกร็ดเล็กเกร็ดน้อย 
วังหมิงฉวน มีละครที่ได้รับความนิยม ทั้งในเกาะฮ่องกง และต่างประเทศ อยู่มากมายหลายเรื่องที่สร้างความประทับใจต่อผู้ชม และนับได้ว่าละครเรื่อง ฟ้ามิอาจกั้น เป็นละครที่ประสบความสำเร็จทางด้านเรตติงทั่วโลก สำหรับการแสดงในช่วงวัยสาวของ วังหมิงฉวน มากที่สุด

 อิทธิพล 
จากความสำเร็จในอดีตของเวอร์ชัน ฟ้ามิอาจกั้น 1982 ที่ยังคงตราตรึงใจของแฟนละครยุคเก่า

หลายสิบปีต่อมาได้มีการนำมาสร้างใหม่โดยใช้ชื่อเดิมคือ ฟ้ามิอาจกั้น 2020 (万水千山总是情 Love and Passion) และยังได้ เซียะเสียน มาร่วมแสดงในเวอร์ชันใหม่อีกด้วย แต่ถึงกระนั้น ก็ไม่สามารถลบภาพความสำเร็จในเวอร์ชันเก่า

 การฉายในไทย 
หลังจากฉายตอนอวสานในเกาะฮ่องกง เมื่อวันที่ 31 ธันวาคม พ.ศ. 2525

ต้นปี พ.ศ. 2526 มีการนำมาฉายในไทยครั้งแรกทางช่อง 3 เริ่มเมื่อวันที่ 22 มีนาคม พ.ศ. 2526 - 2 พฤษภาคม พ.ศ. 2526 เวลาประมาณ 21.25 น. - 22.25 น. ทุกวันจันทร์ ถึง ศุกร์
# มาเรีย มากิโนะ
มาเรีย มากิโนะ (, เกิดวันที่ 2 กุมภาพันธ์ พ.ศ. 2544) เป็นนักร้องและนักเต้นหญิงชาวญี่ปุ่น เธอเป็นสมาชิกรุ่นที่ 12 ของมอร์นิงมูซูเมะ

 ประวัติการทำงาน 
ในปี พ.ศ. 2554 มากิโนะได้เข้าร่วมโครงการ "มอร์นิงมูซูเมะ จูคิเมมเบอร์ เก็งคิจิรุชิออดิชัน" (モーニング娘。10期メンバー『元気印』オーディション) แต่ผลสุดท้ายคือเธอตกรอบในโครงการนี้ไป

ต่อมาในปี พ.ศ. 2555 มากิโนะก็พยายามอีกครั้งในโครงการ "มอร์นิงมูซูเมะ จูอิชิคิเมมเบอร์ ซูพินอุตะฮิเมะออดิชัน" (モーニング娘。11期メンバー「スッピン歌姫」オーディション) เธอได้ผ่านเข้ารอบสุดท้าย แต่เธอก็ตกรอบอีกครั้ง

วันที่ 1 พฤศจิกายนปีเดียวกัน มากิโนะได้เข้าร่วมเฮลโล! โปรเค็งชูเซย์ และวันที่ 20 พฤศจิกายน มากิโนะได้ประกาศเป็นสมาชิกอย่างเป็นทางการของเฮลโล! โปรเค็งชูเซย์พร้อมกับ โทโมโกะ คานาซาวะ, คาเอเดะ คากะ, ซากูราโกะ วาดะ, เรนะ อิชิโอกะ และ ยูเมโนะ คิชิโมโตะ

ในปี พ.ศ. 2557 หลังจากที่มากิโนะตกรอบ 2 ครั้ง เธอจึงเข้าร่วมโครงการ "มอร์นิงมูซูเมะ'14 <โกลเด็น> ออดิชัน!" (モーニング娘。'14 ＜黄金＞オーディション！) สุดท้ายเธอได้รับการคัดเลือกเป็นหนึ่งในสมาชิกรุ่นที่ 12 ของมอร์นิงมูซูเมะ พร้อมกับ ฮารูนะ โองาตะ, มิกิ โนนากะ และอดีตสมาชิกเฮลโล! โปรเค็งชูเซย์ อากาเนะ ฮากะ และได้ประกาศเปิดตัวอย่างเป็นทางการเมื่อวันที่ 30 กันยายน ในคอนเสิร์ต "มอร์นิงมูซูเมะ'14 คอนเสิร์ตทัวร์ อากิ กีฟมีมอร์เลิฟ์ ~มิจิชิเงะ ซายูมิ ซตสึเงียวสเปเชียล~" (モーニング娘。'14コンサートツアー秋 GIVE ME MORE LOVE ～道重さゆみ卒業記念スペシャル～)"モーニング娘。’14 第12期メンバー決定！" (in Japanese). Hello! Project. 2014-09-30. หลังจากนั้น มากิโนะและฮากะก็ได้ออกจากเฮลโล! โปรเค็งชูเซย์ในเวลาต่อมา

 ผลงาน 
ผลงานที่มากิโนะมีส่วนร่วมกับมอร์นิงมูซูเมะในฐานะสมาชิก โปรดดูที่บทความรายชื่อผลงานของมอร์นิงมูซูเมะ

 ดีวีดีและบลูเรย์ 
 # ชื่อ รายละเอียด ชาร์ต JPOriconBlu-ray 1 Greeting ~Makino Maria~ Released: March 24, 2015
 Label: Up-Front Works (e-Hello! series) — 2 Blanc Released: March 7, 2018
 Label: เซติมะ (EPXE-5128) 18

 สมุดรวมภาพ 
 [14 พฤศจิกายน พ.ศ. 2558] Makino Maria Mini Photobook "Greeting -Photobook-" (牧野真莉愛ミニ写真集「Greeting-Photobook-」)
 [6 สิงหาคม พ.ศ. 2559] Maria
 [30 สิงหาคม พ.ศ. 2560] Senkou Hanabi (せんこう花火)
 [2 กุมภาพันธ์ พ.ศ. 2561] Maria 17sai (マリア17歳)
 [25 สิงหาคม พ.ศ. 2561] Summer Days
 [2 กุมภาพันธ์ พ.ศ. 2562] María 18 años
 [2 กุมภาพันธ์ พ.ศ. 2563] Maria19
 [2 กุมภาพันธ์ พ.ศ. 2564] Maria Hatachi (真莉愛二十歳)
 [2 กุมภาพันธ์ พ.ศ. 2565] M.21
 [31 สิงหาคม พ.ศ. 2565] Makino Maria Zenshuu 2018 - 2022

 แหล่งข้อมูลอื่น 
 เว็บบล็อกของสมาชิกรุ่นที่ 12
 บัญชีอินสตาแกรมอย่างเป็นทางการ
# สถานีแยกนนทบุรี 1
สถานีแยกนนทบุรี 1 (รหัส: PP09) เป็นสถานีรถไฟฟ้าแบบยกระดับในเส้นทางของรถไฟฟ้ามหานคร สายฉลองรัชธรรม ตั้งอยู่เหนือถนนรัตนาธิเบศร์ในพื้นที่อำเภอเมืองนนทบุรี จังหวัดนนทบุรี และมีอาคารจอดแล้วจรที่สามารถจอดรถได้ 430 คัน

 ที่ตั้ง 
สถานีแยกนนทบุรี 1 ตั้งอยู่เหนือถนนรัตนาธิเบศร์ บริเวณกลางทางแยกรัตนาธิเบศร์–เลี่ยงเมืองนนทบุรี ในพื้นที่ตำบลบางกระสอ อำเภอเมืองนนทบุรี จังหวัดนนทบุรี อนึ่ง บริเวณสถานีไม่ได้ตั้งอยู่ใกล้กับถนนนนทบุรี 1 (สนามบินน้ำ) ซึ่งน่าจะเป็นที่มาของชื่อสถานีแต่อย่างใด

 รายละเอียด 
 สีสัญลักษณ์ 
ใช้สีม่วงตกแต่งบริเวณประตูกั้นชานชาลา ป้ายบอกทาง ป้ายชื่อสถานีทั้งบริเวณชานชาลาและบริเวณทางเข้า เพื่อบ่งบอกว่าเป็นสถานีในเส้นทางรถไฟฟ้าสายสีม่วง

 รูปแบบ 
เป็นแบบชานชาลาเกาะกลาง มีประตูอัตโนมัติกั้นชานชาลาสูงประมาณ 1.50 เมตร ประกอบด้วยชั้นขายบัตรโดยสารและชั้นชานชาลา โดยเป็นหนึ่งในสองสถานีรถไฟฟ้าในกรุงเทพมหานครและปริมณฑลที่มีการแยกพื้นที่ขายบัตรโดยสารออกเป็นสองส่วน (อีกสถานีหนึ่งคือสถานีวัดพระศรีมหาธาตุของรถไฟฟ้าบีทีเอส สายสุขุมวิท) เนื่องมาจากตัวสถานีคร่อมอยู่บนสะพานข้ามทางแยก จึงต้องเว้นพื้นที่ตามความกว้างของถนนเลี่ยงเมืองนนทบุรี

 ทางเข้า–ออก 
มีทางขึ้นลงทั้งหมด 4 แห่ง มีลิฟต์ 2 ทางขึ้น–ลง มีบันไดเลื่อนทุกทางขึ้น–ลง
 1 ซอยเลี่ยงเมืองนนทบุรี 10
 2 ซอยเลี่ยงเมืองนนทบุรี 13/1 (ประชาอุทิศ)
 3 ซอยรัตนาธิเบศร์ 30, ธนาคารกรุงเทพ สาขาถนนรัตนาธิเบศร์, ตลาดนกฮูก
 4 ซอยรัตนาธิเบศร์ 28 (บ้านสวนธน), เซ็นทรัล นอร์ธวิลล์, อินเด็กซ์ ลิฟวิ่งมอลล์, อาคารจอดแล้วจร

 แผนผัง 
U3ชานชาลา ชานชาลา 1 มุ่งหน้า ชานชาลาเกาะกลาง, ประตูรถจะเปิดทางด้านขวาชานชาลา 2 มุ่งหน้า U2ชั้นขายบัตรโดยสารชั้นขายบัตรโดยสารทางออก, ศูนย์บริการผู้โดยสาร, ห้องขายบัตรโดยสาร, เครื่องขายบัตรโดยสาร, ร้านค้า, ห้องน้ำ,ชี้เป้าห้องน้ำบนรถไฟฟ้า ข้าศึกบุก! สถานีนี้เข้าห้องน้ำที่ไหนดี? อัปเดตใหม่ 2019 ทางเดินเชื่อมอาคารจอดแล้วจรGระดับถนน–ป้ายรถประจำทาง, ถนนรัตนาธิเบศร์, ถนนเลี่ยงเมืองนนทบุรี

 สิ่งอำนวยความสะดวก 
 มีลิฟต์โดยสารสำหรับผู้พิการ 2 ตัว บริเวณทางขึ้น–ลงสถานีในฝั่งที่ 1 และ 3
 มีบันไดเลื่อนทุกทางขึ้น–ลงของสถานี

 อาคารจอดแล้วจร 
อาคารจอดแล้วจรตั้งอยู่บริเวณทางออกที่ 4 เพื่ออำนวยความสะดวกแก่ประชาชนและผู้ใช้บริการรถไฟฟ้า สามารถจอดรถได้จำนวน 430 คัน

 เวลาให้บริการ 
 ปลายทาง  วัน  ขบวนแรก  ขบวนสุดท้าย  ชานชาลาที่ 1  เตาปูน  จันทร์–ศุกร์  05.49  23.09 เสาร์–อาทิตย์ นักขัตฤกษ์  06.18  23.05  ชานชาลาที่ 2    คลองบางไผ่  จันทร์–ศุกร์   06.15  23.40 เสาร์–อาทิตย์ นักขัตฤกษ์   06.34   23.40

 สถานที่ใกล้เคียง 
 ทางแยกรัตนาธิเบศร์–เลี่ยงเมืองนนทบุรี
 คลองบางกระสอ
 เซ็นทรัล นอร์ธวิลล์
 ตลาดนกฮูก

 รถโดยสารประจำทาง  
 รถเมล์ ขสมก. สาย 134, สาย 191วิธีการไปยัง สถานี แยกนนทบุรี1 ที่ เมืองนนทบุรี โดย รถบัส หรือ รถไฟใต้ดิน?
 รถเอกชน สาย 203, สาย 337, สาย 1-62, สาย 2-3 (18), สาย 4-67
 รถสองแถว สาย 1024ก (ตลาดนนทบุรี–ตลาดสดเทศบาลนครบางบัวทอง), รถสองแถว 1053, รถสองแถว 17002
# ฮอสตอแมล
ฮอสตอแมล  เป็นนิคมประเภทเมืองในแคว้นเคียฟของประเทศยูเครน ตั้งอยู่บริเวณชานเมืองด้านตะวันตกเฉียงเหนือของกรุงเคียฟ ในทางบริหารนิคมนี้ขึ้นอยู่กับเทศบาลนครอีร์ปิญ นิคมมีประชากรราว 17,534 คน (ประมาณการ พ.ศ. 2564)

ฮอสตอแมลเป็นที่รู้จักจากการเป็นที่ตั้งของท่าอากาศยานอันตอนอว์หรือท่าอากาศยานฮอสตอแมลซึ่งเป็นจุดขนถ่ายสินค้าระหว่างประเทศที่สำคัญ นอกจากนี้ในนิคมยังมีโรงงานแก้วหนึ่งแห่ง

ฮอสตอแมลได้รับความเสียหายอย่างหนักระหว่างที่รัสเซียเข้ารุกรานยูเครนใน พ.ศ. 2565 "Fire reported in many buildings in Ukraine's Hostomel", India Today, 6 March 2022 ยูรีย์ อิลลิช ปรือลึปกอ นายกเทศมนตรีของนิคม เสียชีวิตจากกระสุนของฝ่ายกองทัพรัสเซียขณะที่เขากำลังแจกจ่ายอาหารและเวชภัณฑ์แก่ประชาชนที่ได้รับผลกระทบจากการสู้รบ "Russian invaders kill Hostomel Mayor", UKRInform, March 7 2022
# เสียงเสียดแทรกข้างลิ้น ปุ่มเหงือก ก้อง
เสียงเสียดแทรกข้างลิ้น ปุ่มเหงือก ก้อง (voiced alveolar lateral fricative) เป็นเสียงพยัญชนะชนิดหนึ่ง ในระบบสัทอักษรสากลจะเขียนแทนด้วย [ɮ] ออกเสียงโดยสร้างเสียงเสียดสีโดยปิดตรงกลางลิ้นด้วยปลายลิ้นและเหงือกแล้วปล่อยให้อากาศผ่านช่องว่างด้านใดด้านหนึ่งของลิ้น 

 คุณสมบัติ 

 สร้างกระแสลมหายใจออกจากพยัญชนะพัลโมนิก
 เปล่งเสียงด้วยการสั่นสะเทือนสายเสียง
 โทนเสียง
 ตำแหน่งเกิดเสียง - พยัญชนะถุงลมที่ปลายลิ้นและเหงือก
 วิธีการออกเสียง
 การไหลของอากาศในช่องปาก - เสียงจากการไหลของอากาศผ่านด้านข้างของลิ้น
 เสียงเสียดสีของอวัยวะประกอบเสียง - สร้างช่องว่างที่ให้อากาศผ่านได้ยากและมีเสียงเสียดแทรกเกิดขึ้นเมื่อกระแสลมไหลผ่าน
 ตำแหน่งของเพดานปาก - ยกเพดานปากขึ้นให้ไปปิดกั้นช่องทางไปยังโพรงจมูก

 ตัวอย่างภาษา 
ตัวอย่างภาษาที่มีเสียงพยัญชนะนี้อยู่ ได้แก่
 อะดีเกยา
 คาบาร์เดีย  [məɮ]
 ซูลู-  [ˈɮaːla]
 นเดเบเล
 มองโกล  [tɔɮɔː]
# สโลปพ็อยนต์
สโลปพ็อยนต์  เป็นพื้นที่ราบโล่งขนาดเล็ก บนหน้าผาสูงชันตอนปลายสุดทางทิศใต้ของเกาะใต้ในประเทศนิวซีแลนด์ ที่ตั้งตระหง่านรับลมหนาวที่พัดรุนแรงปกคลุมจากขั้วโลกใต้อย่างต่อเนื่อง ทำให้มนุษย์ไม่สามารถอาศัยอยู่ในบริเวณสโลปพ็อยนต์อย่างถาวร ในพื้นที่ 5 ตารางไมล์โดยรอบมีชุมชนขนาดเล็กที่อยู่ห่างออกไปทางตอนเหนือของสโลปพ็อยนต์ ซึ่งมีคนอาศัยอยู่เพียง 58 คน (นิคมไวกาวาและนิคมแฮลเดน) และลมที่พัดแรงนี้ยังทำให้เกิดภูมิทัศน์ที่เป็นเอกลักษณ์ของรูปทรงต้นไม้ในบริเวณ ซึ่งเกิดการปรับตัวโดยบิดลำต้นและกิ่งก้านไปตามทิศทางของลม

 ภูมิศาสตร์ 
สโลปพ็อยนต์เป็นหัวแหลมผาชันหรือคาบสมุทรขนาดเล็ก (point) ตั้งอยู่บนชายฝั่งทางใต้สุดของเกาะใต้ อยู่ห่างประมาณ 55 กิโลเมตร ทางตะวันออกเฉียงใต้ของอินเวอร์คาร์กิลล์ และ 63 กิโลเมตร ทางใต้ของกอร์ และห่างจากเกาะรัวปูเกซึ่งอยู่ตรงข้ามในช่องแคบโฟโว ไปทางทิศตะวันตกเฉียงใต้ประมาณ 36 กิโลเมตรTopo maps. Land Information New Zealand, สืบค้นเมื่อ 3 กรกฎาคม 2561.

สามารถเข้าถึงสโลปพ็อยนต์ได้ผ่านทางถนนสโลปพ็อยนต์ ซึ่งอยู่ห่างประมาณ 5.5 กิโลเมตร จากแยกถนนโทคานุย-แฮลเดน ในทางทิศเหนือ

 ธรรมชาติ 
สโลปพ็อยนต์เป็นที่ราบโล่งบนหน้าผาชัน และมีต้นไม้เป็นหย่อม ๆ ส่วนมากเป็นต้นสน ซึ่งมีรูปทรงแปลกตา โดยกิ่งก้านเติบโตเอียงไปตามแนวลมที่พัดแรง จนมีลักษณะเกือบเอนราบ ซึ่งเกิดการปรับตัวโดยบิดลำต้นและกิ่งก้านไปตามทิศทางของลมตะวันตกเฉียงใต้และลมตะวันออกเฉียงใต้ที่พัดรุนแรงปกคลุมจากทวีปแอนตาร์กติกาอย่างต่อเนื่อง ซึ่งเป็นกระแสลมที่วนรอบมหาสมุทรใต้เป็นวงกว้างโดยไม่มีสิ่งกีดขวางเป็นระยะทางกว่า 3,000 กิโลเมตร แล้วจึงกระแทกเข้ากับแผ่นดินบริเวณนี้ กระแสลมเหล่านี้จึงรุนแรงมาก จนต้นไม้มีรูปทรงที่เป็นเอกลักษณ์ รูปทรงของต้นไม้ที่คล้ายลักษณะเดียวกันกับเส้นผมกระเซิงจากลมแรง เรียกว่า "windswept trees" 

เทรเวอร์ ครี (Trevor Cree) นักเขียนนวนิยาย อธิบายต้นไม้ที่สโลปพ็อยนต์ว่า: "ไม่ใช่ลมแรงเพียงปัจจัยเดียวที่หักและสะบัด (ต้นไม้) ตามต้องการ แม้ว่าจะเห็นได้ชัดว่าทำได้ แต่หากเป็นความไม่หยุดยั้งอย่างแท้จริง (ที่สร้างรูปทรงของต้นไม้) ดั่งเช่น อาการปวดฟันที่ค่อย ๆ กัดกิน และไม่หยุดจนกว่าเหยื่อจะยอมจำนนโดยดุษฏี"

 การท่องเที่ยว 
สโลปพ็อยนต์เป็นสถานที่ท่องเที่ยวในภูมิภาคเซาท์แลนด์ ตามเส้นทางชมทิวทัศน์เซาท์แลนด์ (Southern Scenic Route) มีจุดดึงดูดการท่องเที่ยว ได้แก่ การถ่ายภาพแหลมสโลปพ็อยนต์ ซึ่งเป็นจุดใต้สุดของเกาะหลักสองเกาะของนิวซีแลนด์ (เกาะเหนือ-เกาะใต้), ป้ายบอกทางขนาดเล็กบอกระยะจากขั้วโลกใต้กับระยะจากเส้นศูนย์สูตร และกลุ่มต้นไม้ที่มีรูปทรงแปลกตาเป็นเอกลักษณ์

มีบริการที่จอดรถบนถนนสโลปพ็อยนต์ และใช้เวลาเดิน 20 นาทีถึงแหลม ถนนเส้นนี้จะปิดการจราจรในฤดูการต้อนแกะในเดือนกันยายนถึงพฤศจิกายนของทุกปี 

 ระเบียงภาพ